Ansøgning om ny golfbane på Sejerø 
Sagsfremstilling 
20.    Ansøgning om ny golfbane på Sejerø  
                                                                                                                        Åbent 
Sagsnr.: 326-2015-16495       J.nr.: 01.03.03            Regitse Jensen.: 326-2015-153427 
  
[adresse] 
På Sejerø har ejeren af den tidligere 9 hullers golfbane valgt, at arealet igen skal anvendes til almindelig 
landbrugsdrift. [adresse] har derfor ansøgt om tilladelse (Bilag 1) til at etablere en ny golfbane på matriklerne 
nr. 5a, 5f og [adresse], Kongstrup By, Sejerø, nær den nu nedlagte bane (Bilag 2).  
  
På baggrund af bemærkninger til naboorientering, har [adresse] indsendt revideret tegningsmateriale, hvor 
slagbure er flyttet godt 200 m væk fra nærmeste beboelse (Bilag 3). For at imødegå eventuelle nabogener i form af 
f.eks. indkig, er Kommunen i dialog med [adresse] om oprettelse af en, op til 10 m bred beskyttelseszone 
beplantet med buske, der kan karakteriseres som naturligt hjemmehørende", mellem golfbanen og [adresse] 
landsby.  
Den tidligere golfbane var beliggende syd for og i direkte tilknytning til den ansøgte placering. Den blev anlagt på 
baggrund af en lokalplan, og Plan, Byg og Miljø vil tage kontakt med ejer af arealet, med henblik på at afklare 
lokalplanens fremtidige status og eventuelle ophævelse. I Miljøministeriets vejledning om landzoneadministration står 
der, at: "Etablering af større idrætsanlæg, som fx golfbaner, skydebaner og motocrossbaner, kan udløse 
lokalplanpligt". Dette betyder, at en konkret vurdering af det ansøgte også kan medføre, at golfbanen kan anlægges 
på baggrund af en landzonetilladelse efter planlovens § 35, stk. 1. 
Ved vurderingen af, om en konkret foranstaltning udløser lokalplanpligt, må der først og fremmest lægges vægt på, 
om foranstaltningen vil medføre en væsentlig ændring i det bestående miljø; der må således foretages en konkret 
vurdering af projektets konsekvenser for det pågældende område. Der må her ses på projektets omfang og 
projektets konkrete, visuelle, funktionelle og miljømæssige konsekvenser bedømt i forhold til områdets karakter. 
I [adresse] under Rekreativ struktur og fritidsanlæg, står følgende retningslinje vedr. anlæg af 
golfbaner: 7.8.6 "Nye golfbaner kan etableres, og eksisterende baner kan udvides, såfremt beskyttelsesmæssige og
jordbrugsmæssige forhold ikke taler imod det".  
  
Golfbaner anlægges ofte i naturskønne områder, hvor de kan komme i konflikt med andre rekreative interesser. Det 
område, hvor den nye golfbane ønskes placeret, er for nuværende i omdrift og anvendes ikke til eller ligger i 
nærheden af områder, som anvendes til andre rekreative formål. Det ansøgte vurderes ikke at være i strid med 
kommuneplanen. 
  
Arealet er i kommuneplanen udpeget som Særligt Værdifuldt Landskab. Herfor gælder bl.a. følgende retningslinje: 
6.6.3 "I Særligt værdifulde landskaber kan der kun opføres ikke erhvervsmæssigt nødvendigt byggeri eller ske 
ændringer i arealanvendelsen, såfremt det ikke påvirker landskabets karakter og oplevelsesmuligheder negativt og 
under hensyn til det enkelte karakterområdes nøglekarakteristika og tilhørende anbefalinger". 
Landskabskarakterområdet for Sejerø er bl.a. kendetegnet ved følgende: "Sejerø er dannet af to rækker 
morænebakker og hævet havbund. Den afveksling det giver i terrænet er til stede overalt på øen. Derudover er der 
de små gårde, mange huse og mange hegn, der skaber små rumlige enheder" 
Området er udpeget som kulturmiljø, hvor de bærende elementer bl.a. er: "[adresse] højtliggende åbne morænebakker 
langs kysten, de centralt beliggende lavere områder af hævet havbund og det fintmaskede net af levende hegn og 
sten- og jorddiger, især i den nordvest- og sydøstlige del af øen". 
Hvor udgangspunktet er et sluttet landbrugslandskab med små rumlige enheder med levende hegn og spredt 
bevoksning, vurderes et golfbaneanlæg, som ikke forudsætter større terrænændringer eller større bygningsanlæg, at 
kunne indpasses uden væsentlige negative landskabelige konsekvenser.  
Som den er beskrevet i det fremsendte materiale, vurderes den ansøgte golfbane ikke at ændre væsentligt på 
opfattelsen af landsbyen [adresse] afgrænsning mod det åbne land, og der ændres ikke på eksisterende 
bebyggelse og levende hegn, der er med til at skabe de små landskabsrum, som golfbanen kan indpasses i. 
Endvidere vil beplantning med små remiser af majs eller solsikker kunne være med til af styrke indtrykket af små 
landskabsrum. 
Den ansøgte golfbane ligger indenfor Kystnærhedszone B. Herfor gælder at: "Kystnærhedszonen skal efter 
planlovens § 5 a søges friholdt for bebyggelse, der ikke er afhængig af kystnærhed. I kystnærhedszonen må der, jf. § 
35, stk. 3, kun gives landzonetilladelse, hvis det ansøgte er af helt underordnet betydning i forhold til de nationale 
planlægningsinteresser i kystområderne". 
Der er ikke ansøgt om at opføre bebyggelse og [adresse] landsby ligger imellem kysten og golfbanen. Banen 
vurderes bl.a. derfor at være af underordnet betydning i forhold til planlægningsinteresser i kystområdet. Hertil 
kommer, at anlægget af en golfbane er reversibel. Som det fremgår i forbindelse med den tidligere golfbane, kan 
arealet relativt let tages i brug til landbrugsjord igen. 
  
Ved tilladelse til at anlægge en golfbane, er ansøger ansvarlig for at jordbrugspligten ophæves ved 
GeoDatastyrelsen. En landzonetilladelse vil stille vilkår om, at jorden atter pålægges landbrugspligt, såfremt 
anvendelsen til golfbane ophører.  
  
Midt på matr. nr. 5a, Kongstrup By, Sejerø er der et overdrev, der er registreret som §3 beskyttet natur efter 
naturbeskyttelsesloven. Her anlægges ikke golfbane, men der vil foregå færdsel af golfspillere over arealet og evt. 
slåning, hvorved der etableres stier gennem vegetationen, hvilket som udgangspunkt ikke er i strid med §3. 
Ansøgningen skal dog væsentlighedsvurderes i forhold til beskyttelsesinteresserne. 
[adresse] er [adresse] mindste golfklub. Med en 9 hullers bane som beskrevet i ansøgningen og uden egne 
indendørs klubfaciliteter. På baggrund af dette og ovenstående vurderes det konkrete projektforslag ikke at udløse 
lokalplanpligt, men at kunne gennemføres på baggrund af en landzonetilladelse. 
Den nye golfbane ønskes anlagt ca. 2,5 km fra [adresse] og i umiddelbar tilknytning til landsbyen [adresse], 
restauranten [adresse] og 5 ferielejligheder. Parkering og indendørs faciliteter for klubbens knapt 70 medlemmer, 
10 juniorer og godt 250 besøgende om året planlægges etableret i samarbejde med Spisestedet.  
  
Klubbens maskiner og andre materialer opbevares i nærliggende lejet bygning. Disse anvendes bl.a. af 
golfklubbens 25 frivillige, som driver klubben og bl.a. sørger for pasning af baner og udstyr, modtager gæster ved 
færgen og sørger for transport, træner med juniorerne og varetager alm. klubdrift. 
  
Det ansøgte medfører ikke ny bebyggelse i det åbne land samtidigt med at [adresse] og ferielejlighederne får et 
væsentligt forøget kundegrundlag. 
  
[adresse] layout er udarbejdet i samarbejde med Dansk Golf Union, således at den kan opnå godkendelse af 
DGU. Banen vil blive anlagt uden at foretage terrænændringer og drevet uden anvendelse af pesticider, ligesom der 
vil blive plantet områder til med majs og solsikker for at skabe afveksling og tilgodese dyrelivet i området. Der 
etableres slagburer og en putting green nær [adresse].  
  
For at forhindre, at golfbolde bliver slået ud over [adresse] eller ind på dyrkede marker, vil der blive opsat net ved 
teestederne til hul nr. 6 og 9. På arealet er der en markvej med tinglyst vejret. Denne markvej vil ikke blive berørt, 
men indgår i banen som en naturlig forhindring. 
  
Der er udsendt 27 breve med naboorientering og der er indkommet henvendelser fra ejere af [adresse], 25, 
27 og 31 (Bilag 4) med bemærkninger. Bemærkninger og forslag er behandlet i Bilag 5. Bemærkningerne 
omhandler i hovedsagen golfbanens placering direkte op til [adresse] landsby, lokalplanpligt, behovet for en ny 
bane, hensynet til dyrelivet, slagburenes placering, trafikale forhold, støjgener og risiko for vildfarende bolde. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller at: 
· Ansøgning om ny golfbane landzonesagsbehandles med henblik på at meddele en tilladelse. 
  
ØKONOMISKE KONSEKVENSER                                                                       
Det ansøgte har ingen økonomiske konsekvenser for Kalundborg Kommune. 
  
Bilag 
  
  
  
  
  
Teknik- og Miljøudvalgets møde den 1. juni 2015: 
Udvalget vedtog at tiltræde indstillingen fra chefen for Plan, Byg og Miljø. 
Bilag 1 - Ansøgning om ny golfbane på Sejerø 
326-2015-154219 
Bilag 2 - Oversigtskort med tidligere og ansøgt golfbane på Sejerø 
326-2015-154221 
Bilag 3 - Revideret tegningsmateriale vedr. Sejerø  golfbane 
326-2015-162534 
Bilag 4 - Oversigtskort med nabobemærkninger og 
beskyttelseszone 
326-2015-162535 
Bilag 5 - Behandling af bemærkninger til naboorientering vedr. 
[adresse] 
326-2015-162536 
